സിയാറ ലിയോണില് ഓയില് ടാങ്കറിന് തീ പിടിച്ച് 99 മരണം ഫ്രീടൗണ്: ആഫ്രിക്കന് രാജ്യമായ സിയാറ ലിയോണില് ഓയില് ടാങ്കറിന് തീപിടിച്ചതിനെ തുടര്ന്നുണ്ടായ സ്ഫോടനത്തില് 99 പേര് വെന്തുമരിച്ചു.നിരവധി പേര്ക്ക് പരിക്കേറ്റു. പരിക്കേറ്റവരില് 30 പേരുടെ നില അതീവ ഗുരുതരമാണ്. രാജ്യതലസ്ഥാനമായ ഫ്രീടൗണില് വെള്ളിയാഴ്ച് രാത്രിയാണ് അപകടമുണ്ടായത്. ഇന്ധനവുമായി വന്ന ടാങ്കര് ലോറിയും ബസും കൂട്ടിയിടിച്ചാണ് അപകടമുണ്ടായത്. അപകട ശേഷം ടാങ്കര് ലോറിയില് വിള്ളല് ഉണ്ടായതിനെ തുടര്ന്ന് ടാങ്കറില് നിന്ന് പുറത്തേയ്ക്കൊലിച്ച പെട്രോള് ശേഖരിക്കാന് പ്രദേശവാസികള് വലിയ കുപ്പികളുമായി ഓടിക്കൂടുകയായിരുന്നു. ഇതിനിടയില് ടാങ്കറിന് തീപിടിക്കുകയും സ്ഫോടനമുണ്ടാവുകയും ചെയ്തു. ഈ സ്ഫോടനത്തിലാണ് 99 പേര്ക്ക് ദാരുണാന്ത്യം സംഭവിച്ചത്. ദുരന്തത്തില് ജീവന് നഷ്ടമായവര്ക്ക് പ്രസിഡന്റ് മാഡ ബയോ ആദരാജ്ഞലി അര്പ്പിച്ചു.